
Միջազգային արձագանքը՝ Ղարաբաղյան հակամարտության գոտում իրադրության սրմանը. Ամփոփում


Լեռնային Ղարաբաղի շուրջ իրադրության սրումը եկող շաբաթ կքննարկեն ԵԱՀԿ Մինսկի խմբի համանախագահները: Նրանք արդեն դատապարտել են ուժի կիրառումը և կոչ են արել դադարեցնել կրակը:


ՀԱՊԿ գլխավոր քարտուղար Նիկոլայ Բորդյուժան Լեռնային Ղարաբաղի հակամարտությունը քննարկել է Հայաստանի ԱԳ նախարար Էդվարդ Նալբանդյանի հետ, ինչպես նաև բանակցություններ է վարել Հայաստանի պաշտպանության նախարար Սեյրան Օհանյանի հետ:


Ռուսաստանի արտաքին գործերի նախարար Սերգեյ Լավրովը Հայաստանի և Ադրբեջանի ԱԳ նախարարների հետ բանակցությունների ընթացքում կոչ է արել ազդել Լեռնային Ղարաբաղի իրադրության վրա և դադարեցնել բռնությունները:


ՌԴ պաշտպանության նախարար Սերգեյ Շոյգուն հեռախոսային բանակցություններ է անցկացրել Հայաստանի պաշտպանության նախարար Սեյրան Օհանյանի և Ադրբեջանի պաշտպանության նախարար Զաքիր Հասանովի հետ:


ԱՄՆ պետքարտուղար Ջոն Քերին հայտարարել է, որ ԱՄՆ-ն դատապարտում է ռազմական գործողությունները ղարաբաղյան հակամարտության գոտում, և կոչ է արել զերծ մնալ իրադրության սրացումից:


ՄԱԿ-ի գլխավոր քարտուղար Պան Գի Մունը կոչ է արել անհապաղ վերջ տալ զինված գործողություններին Լեռնային Ղարաբաղի հակամարտության գոտում և լիարժեք կերպով պահպանել կրակի դադարեցման վերաբերյալ պայմանագիրը:


Փոխանցում է ТАСС-ը:
